Ego Nicolaus archidiaconus diuionensis notum facio omnibus presentes litteras inspecturis quod Richardus de Diuione, presbiter, in presencia nostra constitutus recognouit se fidem prestitisse in manu abbatis sancti Stephani diuionensis quod de cetero in capella sancti Benigni que dicitur capella Uicecomitis diuina non celebrabit nisi de licencia uel mandato dicti abbatis. In cuius rei testimonium de utriusque partis assensu presentem paginam sigilli nostri munimine feci roborari. Actum anno domini m° cc° vicesimo sexto, mense januario.